cyanic-selkie/wikianc huggingface dataset:
ტომპსონის პისტოლეტ-ტყვიამფრქვევი
შემუშავება
ომის დასრულების შემდეგ, 1919 წელს, იარაღს მარკეტინგული მიზნით გადაერქვა სახელი და ეწოდა ტომპსონის პისტოლეტ-ტყვიამფრქვევი. იმის მიუხედავად, რომ ტომპსონამდე ამ ტიპის იარაღები უკვე შექმნილი იყო იმავე დანიშნულებისთვის, ტომპსონი მაინც პირველი იყო, რომელსაც ეწოდა პისტოლეტ-ტყვიამფრქვევი. მეტიც, ომის დასრულებამდე ამგვარი ცეცხლსასროლი იარაღის გამოყენება გერმანელებმა მოასწრეს ბერგმანის MP 18-ის სახით, რომელიც ჰუგო შმაისერის შექმნილი იყო და საერთოდაც მსოფლიოს პირველ პისტოლეტ-ტყვიამფრქვევად მიიჩნევა.
საბრძოლო გამოყენება
მეორე მსოფლიო ომში იარაღი აქტიურად გამოიყენებოდა მოკავშირეების ჯარებში, კონკრეტულად კი მზვერავების, სხვადასხვა ოფიცრების, პატრულის მეთაურების, ტანკისტებისა და სხვათა მიერ. ევროპის ფრონტზე ტომპსონი აქტიურად გამოიყენებოდა ბრიტანელი და კანადელი კომანდოსების მიერ, ასევე აშშ-ს მედესანტეთა და რეინჯერთა ბატალიონებში, რომლებშიც ეს იარაღი უფრო გავრცელებული იყო, ვიდრე ჩვეულებრივ ქვეით საველე დივიზიებში, რადგანაც მაღალი საცეცხლე სიხშირის გამო ტომპსონი სპეციალურ ოპერაციებში ძალიან ეფექტური იყო ახლო მანძილზე ბრძოლებში. ტომპსონის პისტოლეტ-ტყვიამფრქვევს ძლიერი დაფასება ჰქონდა მათგან, ვინც საკმარისად იღბლიანი იყო, ამ იარაღით ებრძოლა, განსაკუთრებით ეს ეხება მათ, ვინც საფრანგეთის გერმანელთაგან გათავისუფლების ოპერაციის ფარგლებში ქალაქის ბრძოლებში იღებდა მონაწილეობას.
ლენდ-ლიზის მეშვეობით ტომპსონების პარტია მიიღო საბჭოთა კავშირმაც, თუმცა შესაფერისი საბრძოლო ამუნიციის ნაკლებობის გამო მისი გამოყენება ფართო არ ყოფილა წითელარმიელთა რიგებში. მინი|300x300პქ|გერმანელ მედესანტეთა დანაყოფის — [[ფალშირმიაგერი|ფალშირმიაგერის წევრები ნაალაფარი ტომპსონის პისტოლეტ-ტყვიამფრქვევით ტუნისში.]] მალაიისა და ბირმის კამპანიებში, ასევე წყნარი ოკეანის საბრძოლო თეატრში ლენდ-ლიზით გაცემული ტომპსონები გამოიყენებოდა ბრიტანელი, ინდოელი, ავსტრალიელი და თანამეგობრობის ჯარისკაცების მიერ. ის აქტიურად გამოიყენებოდა ჯუნგლებში, სადაც ეფექტური იყო მაღალი საცეცხლე შესაძლებლობის წყალობით, თუმცა აკრიტიკებდნენ არასაიმედოობის გამო. მომარაგების სირთულეების გამო 1943 წელს ავსტრალიელმა სამხედროებმა ის ავსტრალიური წარმოების Owen და Austen პისტოლეტ-ტყვიამფრქვევებით ჩაანაცვლეს, ბრიტანელებმა კი — სტენის პისტოლეტ-ტყვიამფრქვევით (Sten gun). მარცხნივ|მინი|ტომპსონის პისტოლეტ-ტყვიამფრქვევებით შეიარაღებული ავსტრალიელი სამხედროები [[ტობრუკი|ტობრუკთან,1941 წლის 8 სექტემბერი.]] ტომპსონები ასევე დაურიგდათ ავსტრალიის სამეფო საჰაერო ძალებსა და ახალი ზელანდიის სამეფო საზღვაო ძალებს. ახალი ზელანდიის კომანდოსები თავდაპირველად იყენებდნენ ტომპსონებს, თუმცა მოგვიანებით, გუადალკანალისა და სოლომონის კუნძულების კამპანიებში, ისინიც გადაერთნენ ავსტრალიური ოუენის პისტოლეტ-ტყვიამფრქვევების გამოყენებაზე, რომლებიც უფრო საიმედო, მსუბუქი და ზუსტი იყო.
ამერიკელი საზღვაო ქვეითები ასევე იყენებდნენ ტომპსონის პისტოლეტ-ტყვიამფრქვევს გარკვეული რაოდენობით, განსაკუთრებით ომის ბოლოსკენ კუნძულებზე იერიშებისას. მალევე აღმოჩნდა, რომ ტომპსონს შეზღდული შესაძლებლობები ჰქონდა ღრმა ჯუნგლების საფარში, რადგანაც მისი სუსტი ტყვიები ვერ ხვრეტდა ყველაზე მცირე დიამეტრის ხეებსა და დამცავ ჯავშანჟილეტებს. აშშ-ს საარმიო ძალების წევრები, რომლებიც ჯუნგლებში პატრულირებდნენ, თავდაპირველად ტომპსონებს იყენებდნენ ახალი გვინეისა და გუადალკანალის კამპანიებში, თუმცა მოგვიანებით მათ ტომსპონების ნაცვლად ბრაუნინგის ავტომატური შაშხანების გამოყენება დაიწყეს.
1943 წელს აშშ-ს არმიამ M3 და M3A1 პისტოლეტ-ტყვიამფრქვევები გამოუშვა იმ მიზნით, რომ მოხერხებულიყო ამ იარაღების იმ რაოდენობით დამზადება, რაც საკმარისი იქნებოდა ტომპსონის პისტოლეტ-ტყვიამფრქვევის მომავალი შეკვეთების გასაუქმებლად, რა დროსაც ამავდროულად მოხდებოდა ფრონტიდან ტომპსონის ნელ-ნელა ხმარებიდან ამოღება. თუმცა, გაუთვალისწინებელი ფაქტორების გამო, M3/M3A1-მა ვერ მოახერხა ტომპსონის ჩანაცვლება. მიუხედავად იმისა, რომ M3 გაცილებით იაფი იყო საწარმოებლად, მეორე მსოფლიო ომის ბოლოს ტომპსონები ამერიკელ სამხედროთა ექსპლუატაციაში 3-ჯერ მეტი იყო M3-ებზე.
მეორე მსოფლიო ომის შემდეგ ტომპსონის პისტოლეტ-ტყვიამფრქვევი მრავალ სხვა კონფლიქტში სხვადასხვა ქვეყნებისა თუ გასამხედროებული ორგანიზაციების მიერ გამოიყენებოდა და დღემდე აგრძელებს სხვადასხვა კონფლიქტში გამოჩენას.
ლიტერატურა
კატეგორია:ცეცხლსასროლი იარაღები
სანტა-კრუს-დუ-პიაუი
2010 წლის მონაცემებით, მოსახლეობა 6 027 ადამიანს შეადგენდა, მოსახლეობის სიმჭიდროვე 9.85 კმ²-ზე. ფართობი 611 617 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
ვიოლანტე არაგონელი (1273-1302)
ვიოლანტე არაგონელი (Violante de Aragón; დ. 1273 ― გ. აგვისტო, 1302) ― ბარსელონის დინასტიის წარმომადგენელი. არაგონის მეფე პედრო III-ის ასული. კალაბრიის ჰერცოგინია, როგორც რობერტო ანჟუელის მეუღლე. ნეაპოლის დედოფალ ჯოვანა I-ის ბებია.
დუბოვკა (ჰინჩეშტის რაიონი)
დუბოვკა (Dubovca) — სოფელი მოლდოვაში, ჰინჩეშტის რაიონში. მდებარეობს ზღვის დონიდან 157 მეტრზე. 2004 წლის მონაცემებით, მოსახლეობა 350 ადამიანს შეადგენდა.
ვიოლანტე არაგონელი (1273-1302)
ბიოგრაფია
ვიოლანტე დაიბადა 1273 წელს. იგი იყო არაგონის მეფე პედრო III-ისა და მისი მეუღლის, დედოფალ კონსტანცია სიცილიელის შუათანა ქალიშვილი. მისი ბავშვობის შესახებ ცნობები ფაქტობრივად არ არსებობს.
1297 წლის 23 მარტს რომში იგი დააქორწინეს ნეაპოლის მეფე კარლო II-ისა და მისი მეუღლის, დედოფალ მარია უნგრელის ვაჟზე, კალაბრიის ჰერცოგ რობერტო ანჟუელზე, რომელიც ტახტის პირველი მემკვიდრე იყო. შეიძლება ითქვას, რომ ამ პოლიტიკურ თამაშში ვიოლანტე უბრალო გაცვლის ობიექტს წარმოადგენდა, რომლის სანაცვლოდაც მისმა ძმამ, მეფე ხაიმე II-მ ცოლად კარლო II-ის ასული, ბლანკა შეირთო ცოლად, რასაც შედეგად უნდა მოჰყოლოდა არაგონ-ნეაპოლის დაზავება და სიცილიისათვის ატეხილი ომის დასრულება.
დუბოვკა (ჰინჩეშტის რაიონი)
რესურსები ინტერნეტში
კატეგორია:ჰინჩეშტის რაიონის სოფლები
ვიოლანტე არაგონელი (1273-1302)
ბიოგრაფია
ქორწინების შემდეგ ვიოლანტე ნეაპოლში დიდი ესკორტით შევიდა, რამონ ბერენგარ ანდრიელის ხელმძღვანელობით.
ვიოლანტესა და რობერტოს ქორწინებაში სულ ორი ვაჟი შეეძინათ:
ვიოლანტე არაგონელი გარდაიცვალა მეორე ბავშვის გაჩენიდან რამდენიმე თვეში, 1302 წლის აგვისტოში. მის შემდეგ მისმა ქმარმა ცოლად პრინცესა სანჩია მაიორკელი შეირთო, თუმცა მასთან შვილები აღარ ჰყოლია. ვიოლანტეს გარდაცვალებიდან შვიდ წელიწადში რობერტო ნეაპოლის მეფე გახდა.
ლიტერატურა
კატეგორია:დაბადებული 1273 კატეგორია:გარდაცვლილი 1302 კატეგორია:ბარსელონის დინასტია კატეგორია:არაგონის ინფანტები
ბურლეჩენი
ბურლეჩენი (Burlăceni) — სოფელი მოლდოვაში, კაჰულის რაიონში. მდებარეობს ზღვის დონიდან 122 მეტრზე. 2004 წლის მონაცემებით, მოსახლეობა 2 248 ადამიანს შეადგენდა.
არშუკი (ლიპოვა-დოლინის რაიონი)
არშუკი (Аршуки) — სოფელი უკრაინაში. მდებარეობს სუმის ოლქის ლიპოვა-დოლინის რაიონში. 2013 წელს სოფლის მოსახლეობა 40 კაცს შეადგენდა.
რესურსები ინტერნეტში
კატეგორია:ლიპოვა-დოლინის რაიონის სოფლები
ვიკი სოფტი
ვიკი სოფტი (აგრეთვე ცნობილი როგორც ვიკი-ძრავი ანდა ვიკი-აპლიკაცია — თანამშრომლობის საფუძველზე შექმნილი პროგრამული უზრუნველყოფა, სოფტი, რაც ამუშავებს ვიკიპედიას, ანუ საიტს, რომელიც საშუალებას აძლევს მომხმარებლებს, რომ შექმნან ვებ-გვერდები ვებ-ბრაუზერების საშუალებით. ვიკი-სისტემა წარმოდგენილია ვებ-აპლიკაციით, რომელიც ერთ ან რამდენიმე სერვერზეა გაშვებული. ენციკლოპედიური ხასიათის შინაარსი, რომელიც მოიცავს ყველა მიმდინარე და წინა ვერსიებს, ინახება ფაილთა სისტემის ან მონაცემთა ბაზის სახით. ვიკიპედიები წარმოადგენენ ვებ-კონტენტის მენეჯმენტის სისტემას, რომელიც ხშირად გამოიყენება ვებ-ჰოსტინგშიც. ამჟამად არსებობს ათობით აქტიურად განახლებადი ვიკი ძრავი, შესრულებული დაპროგრამების სხვადასხვა ენებში, რაც მოიცავს როგორც უფასო, ასევე ფასიან აპლიკაციებს. ასევე ფართოდ იცვლება მათი პლატფორმული უზრუნველყოფაც, მათი მხარდაჭერა ადამიანური ენების სიმბოლოებისა და კონვენციებისათვის და მათი რეგულაციები სტატიების დამუშავების ტექნიკური და სოციალური კონტროლის მიმართ.
ისტორია
ვიკი-სოფტმა სათავე აიღო ძველი სისტემებისგან, რომლებიც დოკუმენტაციის და პროგრამული უზრუნველყოფისათვის გამოიყენებოდა 1980-იან წლებში. 1990-იანი წლებიშ შუაში ამ პროგრამებმა ვებ-ბრაუზერული ინტერფეისების სახე მიიღეს. მიუხედავად ამისა, მათ აკლდათ ის უნარი, რომ იოლად შეექმნათ ბმულები შინაგან გვერდებს შორის სპეციალური HTML კოდის დაწერის გარეშე. ამ სიტუაციის გასამარტივებლად უარდ კანინგემის მიერ შემოღებული იქნა გვერდების დამისამართების კონვენცია 1995 წელს, რომელიც არ მოითხოვდა HTML კოდს შინაგანი ბმულის შესაქმნელად.
იმ დროს, როდესაც მედიავიკის პროექტი ჩაისახა, ეს კონვენცია უკვე აღარ იყო პოპულარული და იგი შეცვალა წყაროში ორმაგი კვადრატული ფრჩხილებით შინაგანი ბმულების მონიშვნამ. ამგვარად, გვერდების სახელები უკვე აღარ ეწინააღმდეგებოდა ინგლისური ენის ბუნებრივ წყობას და უკვე შეიძლებოდა მათში ინგლისური მთავრული შრიფტის გამოყენებაც სტანდარტული გრამატიკული კონვენციის მიხედვით. წინადადების პირველი სიმბოლოს მგრძნობიარობა მთავრული ან ნუსხური შრიფტის მიმართ, რაც უკვე აღარ ახასიათებთ შემდგომ სიმბოლოებს, მისდევს სტანდარტული ინგლისური კაპიტალიზაციის შეთანხმებებს და საშუალებას აძლევს ავტორებს, რომ დაწერონ თავიანთი გვერდები ჩვეულებრივი ინგლისური ენით და მხოლოდ შემდეგ ჩართონ ბმულები ზოგიერთ სიტყვებთან ან ფრაზებთან. დრომ აჩვენა, რომ ეს იყო კრიტიკულად მნიშვნელოვანი ცვლილება, რომელმაც საშუალება მისცა ავტორებს, სპეციალური მომზადების გარეშე ეწერათ ვიკი-გვერდები, ხოლო არა-სპეციალისტ იუზერებს _ რომ ეკითხათ ისინი. იგივე პოლიტიკა გაფართოებულ იქნა სხვა ბუნებრივ ენებზეც, რამაც თავიდან აგვაცილა უჩვეულო ფორმის მქონე ტექსტების ან უხერხული კაპიტალიზაციების გამოყენება, რაც ამა თუ იმ ენის კერძო წესებს დაარღვევდა.
შემდგომ ათ წელიწადში დაწერილ იქნა კიდევ ბევრი ვიკი-აპლიკაცია პროგრამირების სხვადასხვა ენებზე.
სქოლიო
კატეგორია:ვიკი სოფტი
დურნოვოს აგარაკი
დურნოვოს აგარაკი (Дача Дурново) — ბაკუნინებისა (XVIII საუკუნე) და დურნოვოების (XIX საუკუნე) აგარაკი სანქტ-პეტერბურგში. აგებულია კლასიციზმის სტილში. არის არქიტექტურის ძეგლი.
ისტორია
ქალაქგარე აგარაკი ააშენა პ. ვ. ბაკუნინმა 1780-იან წლებში, სავარაუდოდ, ნ. ა. ლვოვის პროექტის მიხედვით. 1786 წელს კარ-მიდამო გადავიდა პ. პ. ბაკუნინის მფლობელობაში და შემდეგ კიდევ არაერთხელ გაყიდეს. ერთ-ერთი მფლობელი იყო პ. ი. კუტაისოვი, ხოლო 1813 წელს იგი შეიძინა დ. ნ. დურნოვომ, რომელმაც სავარაუდოდ არქიტექტორ ა. ა. მიხაილოვს დაუკვეთა აგარაკის გადაკეთება. სამშენებლო სამუშაოები გაგრძელდა 1813 წლიდან 1826 წლამდე. სახლთან ერთად, იქვე გააშენეს პარკი.
1870-იან წლებში სახლი კვლავ გადააკეთეს (ამჯერად შიგნიდან) არქიტექტორ ლიუდვიგ ფონტანას პროექტის მიხედვით. ამ პერიოდში აგარაკს ფლობდა მებაღე პ. პ. დურნოვო.
თებერვლის რევოლუციის შემდეგ აგარაკი ანარქისტების შტაბად იქცა და ადგილად სადაც ბოლშევიკები ინახავდნენ იარაღს.
2014 წლის მარტში აგარაკზე დაიწყო სარესტავრაციო სამუშაოები. 2015 წელს შენობა დაშალეს და 2016 წელს აღადგინეს, მაგრამ უკვე რკინა-ბეტონში. 2018 წლის დასაწყისში ცნობილი გახდა, რომ სანქტ-პეტერბურგის ისტორიისა და კულტურის ძეგლთა დაცვის, გამოყენებისა და კონტროლის სახელმწიფო კომიტეტი აპირებდა სასამართლოს მეშვეობით მოეთხოვა შენობის გადაკეთება, რადგან დარღვეული იყო XVIII საუკუნის არქიტექტურის ნორმები.
რესურსები ინტერნეტში
კატეგორია:სანქტ-პეტერბურგის კულტურული მემკვიდრეობის რეგიონალური ობიექტები
დავიდე კალაბრია
დავიდე კალაბრია (Davide Calabria; დ. 6 დეკემბერი, 1996, ბრეშა, იტალია) — იტალიელი ფეხბურთელი. ამპლუით მარჯვენა მცველი, თამაშობს მილანში. კალაბრიას დებიუტი შედგა 30 მაისს 2015 წელს ატალანტას წინააღმდეგ, მან 84 წუთზე შეცვალა მატია დე შილიო. პირველად სასტარტო შემადგენლობაში გამოჩნდა 22 სექტემბერს უდინეზეს წიმააღმდეგ და 49 წუთი დაჰყო მოედანზე.
სიმონ სინიორე
სიმონ სინიორე (Simone Signoret, ნამდვილი სახელი და გვარი სიმონ ჰენრიტე შარლოტე კამინკერი Simone Henriette Charlotte Kaminker) (დ. 25 მარტი, 1921, ვისბადენი — გ. 30 სექტემბერი, 1985) — ფრანგი მსახიობი ქალი. სწავლობდა ს. სიკარის დრამატულ კურსებზე. 1941 წლიდან იღებდნენ კინოში. 1952, 1957 და 1958 წლებში მიიღო BAFTA საუკეთესო მსახიობი ქალისთვის მთავარ როლში, ხოლო 1959 წელს ოსკარი საუკეთესო მსახიობი ქალისთვის და კანის კინოფესტივალის ჯილდო საუკეთესო მსახიობი ქალისთვის.
ნერვული სისტემების ევოლუცია
ნერვული სისტემების ევოლუციის ათვლა იწყება ცხოველებში (ანუ მეტაზოონებში) ნერვული სისტემების პირველად გაჩენიდან. ნეირონები მრავალუჯრედიან ცხოველებში განვითარდნენ, როგორც სპეციალიზებული ელექტრონული სასიგნალო უჯრედები, რითიც მათ მოახდინეს ადაპტაცია მოქმედების პოტენციალის მექანიზმისა, რომელიც არსებობდა მოძრავ ერთუჯრედიანებსა და კოლონიურ ევკარიოტებში. პირველად ევოლუცია განიცადეს მარტივმა ნერვულმა ბადეებმა, რომლებიც ნაპოვნია ისეთ ცხოველებში, როგორებიც არიან, მაგალითად, კნიდარიები. ამას მოჰყვა კვანძოვანი ნერვული სისტემის ევოლუცია ბილატერალურ ცხოველებში — ვენტრალური ნერვული კვანძებისა უხერხემლოებში და დორსალური ნერვული კვანძების, რომლებიც ნოტოქორდითაა მხარდაჭერილი — ქორდიანებში. ბილარეტალიზაციამ გამოიწვიო თავის ტვინების ევოლუცია — პროცესი, რომელსაც ცეფალიზაციას ვუწოდებთ.
ნერვული წინამორბედები
მოქმედების პოტენციალებმა, რომლებიც აუცილებელია ნერვული აქტივობისთვის, ევოლუცია განიცადეს ერთუჯრედიან ევკარიოტებში. ისინი ნატრიუმის ნაცვლად იყენებდნენ კალციუმის მოქმედების პოტენციალებს, თუმცა მექანიზმი, სავარაუდოდ, ადაპტირდა ნეირონული ელექტრული სიგნალების გადაცემის მიმართ მრავალუჯრედიან ცხოველებში. ზოგიერთ კოლონიურ ევკარიოტში, მაგალითად, როგორიცაა ობელია, ელექტრული სიგნალები ვრცელდება არა მხოლოდ ნეირონული ქსელების გავლით, არამედ კოლონიის საერთო საჭმლის მომნელებელ სისტემაში არსებული ეპითელიური უჯრედების გავლითაც.
ღრუბელები
ღრუბელებს არ აქვთ უჯრედები, რომლებიც ერთმანეთს სინაფსური შეერთებებით უკავშირდებიან. ეს ნიშნავს, რომ მათ არ აქვთ ნეირონები, შესაბამისად, ნერვული სისტემა. მიუხედავად ამისა, მათ აქვთ მრავალი გენის ჰომოლოგები, რომლებიც საკვანძო როლს თამაშობენ სინაფსურ ფუნქციაში. ბოლოდროინდელმა კვლევებმა აჩვენა, რომ ღრუბელის უჯრედები ექსპრესირებენ პროტეინების ჯგუფებს, რომლებიც კონებად იკვრებიან და წარმოქმნიან სტრუქტურას, რომელიც ძალიან ჰგავს პოსტსინაფსურ სიმჭიდროვეს (სინაფსის იმ ნაწილს, რომელიც სიგნალს იღებს). მიუხედავად ამისა, ამ სტრუქტურის ფუნქცია ჯერჯერობით ბუნდოვანია. მართალია, ღრუბელის უჯრედები არ ახორციელებენ სინაფსურ გადაცემას, მაგრამ ისინი ერთმანეთს უკავშირდებიან კალციუმის ტალღებისა და სხვა იმპულსების მეშვეობით, რომლებიც შუამდგომლობენ მარტივ მოქმედებებს, როგორიცაა, მაგალითად, მთელი სხეულის შეკუმშვა.
ნერვული ბადეები
მედუზებს, სავარცხლურებსა და მათ მონათესავე ცხოველებს ცენტრალური ნერვული სისტემის ნაცვლად აქვთ დიფუზიური ნერვული ბადეები. მედუზების უმრავლესობაში ნერვული ბადეები მეტ-ნაკლებად თანაბრადაა განაწილებული სხეულში; სავარცხლურებში ისინი უფრო მეტად პირთან ახლოსაა კონცენტრირებული. ნერვული ბადეები შედგება სენსორული ნეირონებისგან, რომლებიც იღებენ ქიმიურ, ტაქტილურ და ვიზუალურ სიგნალებს; მოტორული ნეირონებისგან, რომლებიც ააქტიურებენ სხეულის კედლის შეკუმშვებს, და შუალედური ნეირონებისგან, რომლებიც აფიქსირებენ სენსორული ნეირონების აქტიურობების კანონზომიერებს და გადასცემენ სიგნალებს მოტორული ნეირონების ჯგუფებს. ზოგ შემთხვევაში შუალედური ნეირონების ჯგუფები ერთიანდება და დისკრეტულ განგლიად გარდაიქმნება.
რადიალურად სიმეტრიულ ცხოველებში ნერვული სისტემის განვითარება შედარებით უფრო არასტრუქტურულია. ბილარეტალური ცხოველებისგან განსხვავებით, რადიალურად სიმეტრიულ ცხოველებს აქვთ მხოლოდ ორი პირველადი უჯრედული შრე: ენდოდერმა და ექტოდერმა. ნეირონები წარმოიქმნება ექტოდერმული წინამორბედი უჯრედების სპეციალური კრებულიდან, რომელიც ასევე ყველა სხვა ექტოდერმული უჯრედული ტიპისთვის ასრულებს პრეკურსორის როლს.
ნერვული კვანძები
thumb|right|ბილატერალური ცხოველის ნერვული სისტემა სეგმენტური გაფართოებების მქონე ნერვული კვანძის ფორმით და მისი „ტვინი“ წინა ნაწილში
thumb|left|125px|ადამიანის სხეულის ზედაპირი, რომელიც ინერვირებულია თითოეული სპინალური ნერვით
ნერვული სისტემის დონეზე ძუძუმწოვრებსაც კი, მათ შორის ადამიანებს, აქვთ სეგმენტური ბილატერალური სხეულის გეგმა. ზურგის ტვინი შეიცავს რიგ სეგმენტურ განგლიებს, რომელთაგან თითოეულიც საფუძველს უდებს მოტორულ და სენსორულ ნერვებს, რომლებიც ინერვირებენ სხეულის ზედაპირის ნაწილს და მის ქვემოთ განლაგებულ კუნთოვან სისტემას. კიდურებზე ინერვირებული თარგის გეგმა კომპლექსურია, მაგრამ სხეულზე იგი იძლევა ვიწრო ზოლების რიგს. ზედა სამი სეგმენტი ტვინს ეკუთვნის და ისინი წარმოქმნის წინა ტვინს, შუა ტვინსა და რომბისებრ ტვინს.
იმ პროცესების გათვალისწინებით, რომლებიც ადრეული ემბრიონული განვითარების დროს მიმდინარეობს, ბილატერალები იყოფიან ორ ჯგუფად (ზეტიპად): პირველადპირიანებად და მეორეულპირიანებად. მეორეულპირიანებში შედიან როგორც ხერხემლიანები, ისე კანეკლიანები, ნახევრადქორდიანები (მეტწილად ნაწლავმსუნთქავნი) და ქსენოტურბელიდები. პირველადპირიანები, შედარებით უფრო მრავალფეროვანი ჯგუფი, მოიცავს ფეხსახსრიანებს, მოლუსკებსა და სხვადასხვა ტიპის ჭიებს. ამ ორ ჯგუფს შორის მთავარი განსხვავება ორგანიზმში ნერვული სისტემის მდებარეობაა: პირველადპირიანებს ნერვული კვანძები აქვთ სხეულის ვენტრალურ (უმეტესწილად ქვედა) მხარეს, ხოლო მეორეულპირიანებში ნერვული კვანძები დორსალურ (უმეტესწილად ზედა) მხარეს მდებარეობს. მეტიც, სხეულის მრავალი ასპექტი შეტრიალებულია ამ ორ ჯგუფს შორის, მათ შორის რამდენიმე გენის თარგების ექსპრესია, რომლებიც ასახავენ დორსალურ-ვენტრალურ გრადიენტებს. ანატომისტების უმრავლესობა ამჟამად მიიჩნევს, რომ პირველადპირიანებისა და მეორეულპირიანების სხეულები ერთმანეთის მიმართაა „შეტრიალებული“. ეს ჰიპოთეზა პირველად შემოგვთააზა ჟოფრუა სენტ-ილერმა მწერებისთვის, რომლებიც ხერხემლიანებს შეადარა. ამგვარად, მაგალითად, მწერებს აქვთ ნერვული კვანძები, რომლებიც გადაჭიმულია სხეულის ვენტრალური შუა ხაზის გასწვრივ, როცა ყველა ხერხემლიანში სპინალური კვანძები დორსალური შუა ხაზის გასწვრივ გადის.
ჭიები
ჭიები უმარტივესი ბილატერული ცხოველებია და მათში გამოხატულია ბილატერალური ნერვული სისტემის საბაზისო სტრუქტურა ყველაზე უფრო სწორხაზოვანი გზით. მაგალითად, ჭიაყელებს აქვთ ორმაგი ვენტრალური კვანძები, რომლებიც სხეულის სიგრძეს მიუყვებიან და უერთდებიან კუდსა და პირს. ეს ნერვული კვანძები ერთმანეთთან დაკავშირებულია ტრანსვერსალური ნერვებით, რომლებიც კიბის საფეხურებს ჰგვანან. ეს ტრანსვერსალური ნერვები ცხოველს მისი ორი მხარის კოორდინირებაში ეხმარება. თავის ბოლოში მდებარე ორი განგლია მარტივი ტვინის მსგავსად ფუნქციონირებს. ცხოველთა თვალის ლაქებზე არსებული ფოტორეცეპტორები სენსორულ ინფორმაციას იძლევა სინათლისა და სიბნელის შესახებ.
ერთი ძალიან პატარა ჭიის, მრგვალი ჭია Caenorhabditis elegans-ის, ნერვული სისტემა სინაფსურ დონეზე დაიტანეს. ჩაიწერეს ყველა ნეირონი და მათი უჯრედული ქრონოლოგიები და ახლა ცნობილია უმეტესი, თუ არა ყველა, ნეირონული კავშირი. ამ სახეობაში ნერვული სისტემა სქესობრივად დიმორფულია; ორი სხვადასხვა სქესის, მამრობითისა და ჰერმაფროდიტის, ნერვულ სისტემებს განსხვავებული ოდენობის ნეირონები და ნეირონთა ჯგუფები აქვთ, რომლებიც სპეციფიკურად სქესობრივ ფუნქციებს ასრულებენ. C. elegans-ში მამრებს აქვთ ზუსტად 383 ნეირონი, როცა ჰერმაფროდიტების ნეირონების ოდენობა ზუსტად 302-ია.
ფეხსახსრიანები
thumb|right|250px|ობობის შიდა ანატომია. ნერვული სისტემა ნაჩვენებია ლურჯად
ფეხსახსრიანების, როგორებიც არიან მწერები და კიბოსნაირნი, ნერვული სისტემა შედგება განგლიებისგან, რომლებიც შეერთებულია ვენტრალური ნერვული კვანძებით, რომლებსაც, თავის მხრივ, მუცლის სიგრძის გასწვრივ გადაჭმული ორი პარალელური შეერთებები აკავშირებს. როგორც წესი, სხეულის თითოეულ სეგმენტს აქვს ერთი განგლია თითოეულ მხარეს, თუმცა ზოგიერთი განგლია შერწყმულია და წარმოქმნის ტვინსა და სხვა უფრო დიდ განგლიებს. თავის სეგმენტი შეიცავს ტვინს, რომელიც აგრეთვე ცნობილია, როგორც სუპრაზოფაგალური განგლია. მწერების ნერვულ სისტემაში ტვინი ანატომიურად დაყოფილია პროტოცერებრუმად, დევტოცერებრუმად და ტრიტოცერებრუმად. პირდაპირ ტვინის უკან არის სუბსოფაგალური განგლია, რომელიც შედგება შერწყმული განგლიების სამი წყვილისგან. იგი აკონტროლებს პირის აპარატს, სანერწყვე ჯირკვლებს და რამდენიმე კუნთს. მრავალ ფეხსახსრიანს კარგად აქვს განვითარებული შეგრძნების ორგანოები, მათ შორის ფასეტური თვალები მხედველობისთვის და ანტენა ყნოსვისა და ფერომონების შეგრძნებისთვის. ამ ორგანოებიდან მიღებულ სენსორულ ინფორმაციას ამუშავებს ტვინი.
მწერებში მრავალ ნეირონს აქვს უჯრედის სხეულები, რომლებიც განლაგებულია ტვინის განაპირას და ისინი ელექტრულად პასიურია — უჯრედის სხეულები მხოლოდ მეტაბოლური მხარდამჭერის ფუნქციას ასრულებენ და ისინი არ მონაწილეობენ სიგნალების გადაცემაში. პროტოპლაზმური ბოჭკო უჯრედის სხეულიდან მიედინება და უხვად იტოტება. მათგან ზოგიერთი ნაწილი სიგნალებს გადასცემს, დანარჩენები კი იღებს მათ. ამგვარად, მწერის ტვინის უდიდეს ნაწილს აქვს პასიური უჯრედის სხეულები, რომლებიც პერიფერიის გარშემოა განთავსებული, ხოლო ნერვული სიგნალების გადამუშავება მიმდინარეობს ფოტოპლაზმური ბოჭკოების გორგალში, რომელსაც ეწოდება ნეიროპოლი.
ამფიბიები
იოდი და T4 ასტიმულირებენ ლარვული ლაყუჩების, კუდისა და ფარფლების უჯრედების ეფექტურ აპოპტოზს (უჯრედის პროგრამულ სიკვდილს) და აგრეთვე ასტიმულირებენ ნერვული სისტემის ევოლუციას, რითიც ისინი წყლის ვეგეტარიანელ თავკომბალას გარდაქმნიან ხმელეთის ხორცისმჭამელ ბაყაყად, რომელსაც უკეთესი ნევროლოგიური, ვიზუოსკოპიური, ყნოსვითი და კოგნიტიური უნარები აქვს ნადირობისთვის. ამფიბიების მეტამორფოზის საპირისპიროდ თირეიდექტომია და ჰიპოთირეოიდიზმი ძუძუმწოვრებში შეიძლება, ჩაითვალოს ერთგვარ ფილოგენეტიკურ, მეტაბოლურ და ნევროლოგიურ რეგრესიად, რომელსაც რეპტილიების ცხოვრების ადრეულ ეტაპამდე მივყავართ. მართლაც, მრავალ დაავადებას, რომლებიც ჰიპოთირეოიდულ ადამიანებს სჭირთ, აქვს რეპტილიების მსგავსი მახასიათებლები, როგორებიცაა, მაგალითად, ნერვული რეფლექსების შენელება თავის ტვინის, მეტაბოლიზმის, მონელების, გულისცემის, ლეთარგიული მუშაობით; ჰიპოთერმია და მშრალი, უთმო, ქერცლიანი, ცივი კანი.
თანდაყოლილი ქცევების ევოლუცია
ისეთი ქცევები, როგორიცაა „კუდის ქნევით“ გაქცევის რეაქცია კიბოსნაირებში, მაგალითად, მდინარის კიბოსა და ლობსტერებში, არის ქცევის ფიქსირებული თარგები, რომლებმაც შესაძლოა, ევოლუცია განიცადეს ადრეული წინაპრების თარგებისგან.
ადამიანის თავის ტვინის ევოლუცია
შეინიშნება თავის ტვინის მოცულობის თანდათანობითი ზრდა, რადგან თანამედროვე ადამიანების წინაპრები ვითარდებოდნენ ევოლუციის ადამიანური ქრონოლოგიის კვალდაკვალ (იხილეთ ჰომინინები). თავდაპირველად ტვინის მოცულობა იყო 600 სმ3 ჰომო ჰაბილისში, ხოლო ნეანდერტალელებში ამ მაჩვენებელმა მიაღწია 1736 სმ3-ს. ამგვარად, არსებობს კორელაცია ტვინის მოცულობასა და ინტელექტს შორის. მიუხედავად ამისა, თანამედროვე ჰომო საპიენსს აქვს ნეანდერტალელებზე უფრო მცირე მოცულობის მქონე ტვინი (1250 სმ3); ქალებს ტვინის მოცულობა მამაკაცებზე ოდნავ ნაკლები აქვთ, ხოლო ფლორესელ ჰომინიდებს (Homo floresiensis), რომლებსაც მეტსახელად „ჰობიტები“ ეწოდებათ, ჰქონდათ თავის ქალის 380 სმ3მოცულობა, რაც Homo erectus-ის საშუალო მაჩვენებლის მესამედია და შიმპანზესთვისაც კი მცირე ზომად ითვლება. ვარაუდობენ, რომ მათ ევოლუცია განიცადეს ჰომო ერექტუსებში ინსულარული ჯუჯობის შედეგად. სამჯერ უფრო მცირე ზომის ტვინის მიუხედავად, არსებობს მტკიცებულებები იმისა, რომ H. floresiensis იყენებდა ცეცხლსა და ქვებისგან გაკეთებულ იარაღებს, რომლებიც იმდენადვე დახვეწილი იყო, როგორიც მათი სავარაუდო წინაპრის, H. erectus-ის. იენ დევიდსონი ადამიანის ტვინის ზომაზე განხორციელებულ საპირისპირო ევოლუციურ ზემოქმედებებს ასე აჯამებს: „იმდენად დიდი, რამდენადაც საჭიროა, და იმდენად მცირე, რამდენადაც შესაძლებელია“.
ტვინის ევოლუციის შესწავლა შესაძლებელია ენდოკასტების გამოყენებითაც, რომელთაც შეისწავლის ნევროლოგიისა და პალეონტოლოგიის ერთ-ერთი შტო — პალეონევროლოგია.
სქოლიო
კატეგორია:ნეირომეცნიერება კატეგორია:ევოლუციური ბიოლოგია
პიამონტე
პიამონტე (Piamonte) — ქალაქი და მუნიციპალიტეტი კოლუმბიაში, კაუკის დეპარტამენტში.
2005 წლის მონაცემებით, მოსახლეობა 7.083 ადამიანს შეადგენდა. ფართობი 1148.8 კმ²-ია.
რესურსები ინტერნეტში
კატეგორია:კაუკის დეპარტამენტის მუნიციპალიტეტები და ქალაქები
გოღთანიკი
გოღთანიკი (Գողթանիկ) — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 850 მეტრზე. 2008 წლის მონაცემებით, მოსახლეობა 220 ადამიანს შეადგენდა, სიმჭიდროვე 9.8 ადამიანი კმ²-ზე. ფართობი 22.42 კმ²-ია.
რესურსები ინტერნეტში
კატეგორია:ვაიოცძორის პროვინციის სოფლები
კინოსტუდია ქართული ფილმის ფილმები
კინოსტუდია „ქართული ფილმის“ ფილმები — კინოსტუდიაში გადაღებული ფილმების სია ქრონოლოგიური თანმიმდევრობით, დაარსებიდან დღემდე.
1918 წელს ბელგიური კინოფირმა „ფილმეს“ მეშვეობით თბილისში დაარსდა პირველი კინოსტუდია. 1923 წელს მის ბაზაზე დაარსდა საქართველოს „სახკინმრეწვი“. 1938 წელს „სახკინმრეწვს“ ეწოდა „თბილისის კინოსტუდია“. 1953 წელს თბილისის კინოსტუდიას ეწოდა „ქართული ფილმი“.
რესურსები ინტერნეტში
კატეგორია:კინოსტუდია ქართული ფილმი კატეგორია:ქართული კინო კატეგორია:ქართული ფილმები კატეგორია:ფილმები სტუდიის მიხედვით კატეგორია:კინოსტუდია „ქართული ფილმის“ ფილმები
Pro Evolution Soccer 2017
Pro Evolution Soccer 2017, უფრო ცნობილი როგორც PES 2017 — სპორტული ვიდეო თამაში, რომელიც შექმნა და გამოსცა იაპონურმა კომპანია Konami-მ. გამოვიდა 2016 წლის სექტემბერში შემდეგი პლატფორმებისათვის: Xbox 360, PlayStation 4, PlayStation 3, Microsoft Windows, Xbox One, Android, iOS. „PES 2017“ არის წინა ვერსიებთან შედარებით გაუმჯობესებული და გამოირჩევა მოქმედებების რეალურობით. თამაშის გარეკანზე გამოსახულნი არიან „ბარსელონას“ ფეხბურთელები: ნეიმარი, ლიონელ მესი, ლუის სუარესი, ჟერარდ პიკე და ივან რაკიტიჩი. თამაშის წინა სერია იყო „Pro Evolution Soccer 2016“, ხოლო მომდევნო — „Pro Evolution Soccer 2018“.
თამაშმა მიიღო დადებითი შეფასებები ვიდეო თამაშების კრიტიკოსებისაგან. საერთო განხილვების საიტ Metacritic-ზე PS4-ის ვერსია ფლობს 85/100, Xbox One-ის ვერსია — 87/100.
სქოლიო
კატეგორია:პერსონალური კომპიუტერული თამაშები კატეგორია:2015 წლის ვიდეო თამაშები კატეგორია:Pro Evolution Soccer კატეგორია:Games for Windows-ისთვის სერტიფიცირებული თამაშები კატეგორია:PlayStation 4-ის თამაშები კატეგორია:PlayStation 3-ის თამაშები კატეგორია:PlayStation Portable-ის თამაშები კატეგორია:Pro Evolution Soccer კატეგორია:Windows-ის თამაშები კატეგორია:Xbox 360-ის თამაშები კატეგორია:ვიდეო თამაშები შემუშავებული იაპონიაში კატეგორია:Android-ის თამაშები კატეგორია:iOS-ის თამაშები
ერნესტ ავგუსტი (ჰანოვერის კურფიურსტი)
ერნესტ ავგუსტი (Ernst August; დ. 20 ნოემბერი, 1629, გეტინგენი, გერმანია — გ. 23 იანვარი, 1698, ჰანოვერი, გერმანია) — ჰანოვერის დინასტიის წარმომადგენელი. ბრაუნშვაიგ-ლიუნებურგის ჰერცოგი და კალენბერგის მთავარი 1679-1698 წლებში. ჰანოვერის პირველი კურფიურსტი 1692-1698 წლებში. დიდი ბრიტანეთის მეფე ჯორჯ I-ისა და პრუსიის დედოფალ სოფია შარლოტას მამა.
ბიოგრაფია
ერნესტ ავგუსტი დაიბადა 1629 წლის 20 ნოემბერს ჰერცბერგის სასახლეში, გეტინგენში. იგი იყო ბრაუნშვაიგ-ლიუნებურგის ჰერცოგ გეორგისა და მისი ცოლის, ლანდგრაფინია ანა ელეონორა ჰესენ-დარმშტადტელის ნაბოლარა ვაჟი.
როგორც რიგით მეოთხე ვაჟს, ერნესტ ავგუსტს მცირე შანსები ჰქონდა, რომ ტახტი დაეკავებინა. 1662 წლიდან იგი ოსნაბიუკის მთავარ-ეპისკოპოსის ადმინისტრატორად დაინიშნა, რის გამოც იგი ცოლთან ერთად საცხოვრებლად იბურგის სასახლეში გადადის. მალევე აქ მათ საცხოვრებლად შეუერთდათ პრინცესა ელიზაბეთ შარლოტა, ერნესტ ავგუსტის ცოლის ძმისწული, რომელიც დედამ გაარიდა ჰაიდელბერგში მიმდინარე არასასურველ მოვლენებს. 1667 წელს ერნესტ ავგუსტმა დაიწყო ოსნაბიუკის სასახლის მშენებლობა, რომელიც 1673 წელს დასრულდა და სწორედ იქ გადავიდნენ საცხოვრებლად. 1674 წელს მათი ნაბოლარა ვაჟი უკვე იქ დაიბადა.
მალევე ერნესტ ავგუსტი დიდ თურქულ ომში ჩაება იმპერატორ ლეოპოლდ I-ის მხარეს. გაწეული სამსახურისათვის იმპერატორმა ლეოპოლდმა 1692 წელს მას ჰანოვერის კურფიურსტობა უბოძა. ამ ამბიდან სულ რამდენიმე წელიწადში, 1698 წლის 23 იანვარს ერნესტ ავგუსტი ჰანოვერში გარდაიცვალა, 68 წლის ასაკში, რის შემდეგაც ტახტს მისი ძე, გეორგ ვილჰელმი იკავებს.
შვილები
ცოლის, პფალცგრაფინია სოფია პფალცელისაგან ჰყავდა ცხრა შვილი:
თავის საყვარელ კლარა ელიზაბეთ ფონ პლატენთან მას ასევე ჰყავდა ორი უკანონო შვილი:
ლიტერატურა
კატეგორია:დაბადებული 20 ნოემბერი კატეგორია:დაბადებული 1629 კატეგორია:გარდაცვლილი 23 იანვარი კატეგორია:გარდაცვლილი 1698 კატეგორია:ჰანოვერის დინასტია კატეგორია:ბრაუნშვაიგ-ლიუნებურგის ჰერცოგები კატეგორია:ჰანოვერის მეფეები კატეგორია:XVII საუკუნის ევროპის მონარქები
სიუზან რაისი
ბიოგრაფია
დაიბადა აშშ-ის დედაქალაქ ვაშინგტონში 1964 წლის 17 ნოემბერს აფროამერიკელების ოჯახში. მამა, ემეტ ჯ. რაისი ეკონომიკის პროფესორია, რომელიც 1979-1986 წლებში იყო აშშ-ის ფედერალური სარეზერვო სისტემის მმართველთა საბჭოს წევრი ნიუ-იორკის ოლქიდან. დედა, ლოის რაისი განათლების საკითხების სპეციალისტია. მისი წინაპრენი წარმოშობით იამაიკიდან იყვნენ.
სიუზანმა დაასრულა გოგონების პრესტიჟული სკოლა, რომელიც ვაშინგტონში, ეროვნულ საკათედრო ტაძართან მდებარეობდა. 1986 წელს მიიღო ისტორიის ბაკალავრის ხარისხი სტენფორდის უნივერსიტეტში. როდსის სტიპენდიით სწავლობდა ოქსფორდის უნივერსიტეტის ახალ კოლეჯში: 1988 წელს მიიღო მაგისტრის ხარისხი, ხოლო 1990 წელს ფილოსოფიის დოქტორის ხარისხი, საერთაშორისო ურთიერთობების კუთხით.
პოლიტიკური კარიერა
1988 წლის არჩევნების დროს მუშაობდა ამერიკის პრეზიდენტობის კანდიდატის მაიკლ დუკაკისის, ხოლო 2008 წელს ბარაკ ობამას საარჩევნო შტაბებში. 1991-1993 წლებში მუშაობდა McKinsey & Company-ში, 1993-1997 წლებში კი აშშ-ის ეროვნული უსაფრთხოების საბჭოში. 1997-2001 წლებში ამერიკის სახელმწიფო მდივნის მრჩეველია აფრიკის საკითხებში. 2002 წლიდან მუშაობს ბრუკინგსის ინსტიტუტში. 2009 წლიდან ამერიკიშ მუდმივი წარმომადგენელია გაერო-ში. 2009 წლის თებერვალში გაეროს უშიშროების საბჭოს ღია დებატებში დაადანაშაულა თეირანი „ტერორიზმის მხარდაჭერასა და ბირთული იარაღის შექმნის მცდელობაში“. მას მოიხსენიებენ ასევე, როგორც ლიბიაში სამხედრო ჩარევის ერთ-ერთ აქტიურ მომხრეს.
გაეროს უშიშროების საბჭოს სხდომაზე მან განაცხადა, რომ მუამარ კადაფი,  ჯარისკაცებს ურიგებს ვიაგრის  აბებს, რათა გაუადვილდეთ ქალებზე ძალადობა.
გაზეთ Washington Post-ის მტკიცებით სწორედ სამი ქალი მრჩეველის დამსახურებაა ბარაკ ობამას გადაწყვეტილება ჩარეულიყო ლიბიის საკითხებში რობერტ გეითსის რეკომენდაციების საწინააღმდეგოდ და ამ სამ ქალს შორის ასახელებდა ჰილარი კლინტონს, სიუზან რაისსა და სამანტა პაუერს.
ქალთა ამ ტრიომ დაარწმუნა ობამა, რომ შეერთებული შტატები უნდა ჩარეულიყო ლიბიის საქმეებში, რათა ბენგაზის ჰუმანიტარული კატასტროფა თავიდან აეცილებინათ.
სიუზან რაისი ჰილარი კლინტონის შემდეგ განიხილებოდა სახელმწიფო მდივნის თანამდებობაზე ბარაკ ობამას მეორე საპრეზიდენტო ვადის დროს, მაგრამ მისი კანდიდატურა არ შესულა კონგრესში.
2013 წლის 1 ივლისს ეროვნული უსაფრთხოების საკითხებში აშშ-ის პრეზიდენტის მრჩევლის თანამდებობაზე შეცვალა ტომას დონილონმა.
სქოლიო
კატეგორია:დაბადებული 17 ნოემბერი კატეგორია:დაბადებული 1964 კატეგორია:ამერიკელი პოლიტიკოსი ქალები კატეგორია:აშშ-ის მუდმივი წარმომადგენლები გაეროში
რაფაელ აგაევი
ადრეული ცხოვრება
2003 წელს აგაევმა საშუალო სკოლა დაამთავრა. ამის შემდგომ იგი ჩაირიცხა აზერბაიჯანის სახელმწიფო ფიზიკური კულტურისა და სპორტის აკადემიაში (სპეციალობით ტრენერ-ინსტრუქტორი კარატეში). აკადემია 2007 წელს დაამთავრა. 2007-08 წლებში მსახურობდა აზერბაიჯანის შეიარაღებული ძალების აღჯაბადის რაიონში.
აგაევის მამა საკუთარ 3 შვილს (რაფაელი და მისი ორი უფროსი ძმა) ბავშვობიდან სპორტის სიყვარულს ასწავლიდა და, ამრიგად, აგაევი ბავშვობიდან სპორტს მიჰყვებოდა. მისი უფროსი ძმა რუსლანი ძიუდოში ვარჯიშობდა, ხოლო მისი მეორე ძმა რუსტამი - კრივში
კარიერა
რესპუბლიკაში პირველი ჩემპიონობის მოპოვების შემდეგ კარატეს ეროვნული ფედერაციის პრეზიდენტმა, იაშარ ბაშიროვმა, აღნიშნა რომ მან აგაევში დიდი პოტენციალი და უჩვეულო ბრძოლის ტაქტიკა დაინახა. აგაევი განსაკუთრებით გულმოდგინე იყო და გამარჯვების დიდი სურვილი და ნება გააჩნდა, თუმცა აკლდა საერთაშორისო გამოცდილება. საერთაშორისო დონის შეჯიბრებებზე, მან პირველად მონაწილეობა ეროვნული ნაკრების შემადგენლობაში 1997 წელს მიქსოლკში (უნგრეთი) გამართულ ღია მსოფლიო თასზე მიიღო. სამწუხაროდ, მისი პირველი პერფორმანსები წარმატებული არ იყო, მაგრამ შემდეგ წელს მან ინგლისის ღია ჩემპიონობა მოიპოვა.
მისი პირველ მსოფლიო ჩემპიონატზე კადეტებსა და ახალბედებს შორის, რომელიც 2001 წელს ჩატარდა ათენში (საბერძნეთი), გუნდურ ღონისძიებაში მან მესამე ადგილი მოიპოვა, შემდეგ წელს კი გახდა ევროპის ჩემპიონი. ამ წლიდან მოყოლებული დღემდე იგი ინარჩუნებს საკუთარ წონით კატეგორიაში პირველობას. იგი რეკორდსმენია შემდეგ კომპონენტში: ერთ მსოფლიო ჩემპიონატზე მოპოვებული აქვს 2 ოქროს მედალი. ეს მოხდა 2008 წელს, ტოკიოში, მის მე-18 ჩემპიონატზე. მან 70 კგ კატეგორიაში ერთი მედალი მოიპოვა, ხოლო მეორეს მოპოვება ღია კატეგორიაში მოახერხა. კარატეს მსოფლიო ფედერაციის პრეზიდენტმა ანტონიო ესპინოსამ მას „კარატეს სამყაროს ბრილიანტი“ უწოდა.
აგაევის კარიერაში მნიშვნელოვან როლს ასრულებდა გუნდის უფროსი მწვრთნელი ჰიდაიატ შაბანოვი. 8 წლის განმავლობაში სწორედ იგი წვრთნიდა აგაევს და მასთან ერთად გამარჯვებებსაც იზიარებდა. საერთაშორისო ასპარეზზე გამორჩეული სპორტული მიღწევებისთვის აღაევმა არაერთხელ მიიღო ჯილდოები ეროვნული ოლიმპიური კომიტეტის ხელმძღვანელობიდან და აზერბაიჯანის რესპუბლიკის ახალგაზრდობისა და სპორტის სამინისტროდან. იგი ზედიზედ რამდენიმე წლის განმავლობაში შედიოდა ქვეყნის 10 საუკეთესო სპორტსმენში. ფედერაციის ოფიციალური სპონსორისგან, აზერბაიჯანის საერთაშორისო ბანკისგან აღაევს მიღებული აქვს ახალი ბინის გასაღები ქალაქის ერთ-ერთ ელიტარულ უბანში; აგრეთვე იგივე სპონსორისაგან აქვს ნაჩუქარი აუდი Q7.
ამჟამად, რაფაელ აგაევი არის აზერბაიჯანის ნაკრების კაპიტანი. იგი კვლავ ვარჯიშობს ახალი მთავარი მწვრთნელის, რაჰმან ჰატამოვის ხელმძღვანელობით.
სქოლიო
კატეგორია:დაბადებული 4 მარტი კატეგორია:დაბადებული 1985 კატეგორია:აზერბაიჯანელი კარატისტები
ადერბარ მელო დოს სანტოსი
ადერბარ მელო დოს სანტოსი, უფრო მეტად ცნობილი როგორც სანტოსი (დ. 17 მარტი, 1990) — ბრაზილიელი ფეხბურთელი. „ატლეტიკო პარანაენსეს“ მეკარე. 2019 წელს გამოძახებული იყო ბრაზილიის ეროვნულ საფეხბურთო ნაკრებში, მაგრამ მისი დებიუტი არ შედგა.
რესურსები ინტერნეტში
კატეგორია:დაბადებული 17 მარტი კატეგორია:დაბადებული 1990 კატეგორია:ატლეტიკო პარანაენსეს ფეხბურთელები კატეგორია:ბრაზილიელი ფეხბურთელები
სანტა-როზა-დუ-პიაუი
2010 წლის მონაცემებით, მოსახლეობა 5 149 ადამიანს შეადგენდა, მოსახლეობის სიმჭიდროვე 15.14 კმ²-ზე. ფართობი 5 149 კმ²-ია.
პიენდამო (კაუკა)
პიენდამო (Piendamó) — ქალაქი და მუნიციპალიტეტი კოლუმბიაში, კაუკის დეპარტამენტში.
2005 წლის მონაცემებით, მოსახლეობა 35.804 ადამიანს შეადგენდა. ფართობი 197 კმ²-ია.
რესურსები ინტერნეტში
კატეგორია:კაუკის დეპარტამენტის მუნიციპალიტეტები და ქალაქები
გომქი
გომქი (Գոմք) — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 800 მეტრზე. 2008 წლის მონაცემებით, მოსახლეობა 271 ადამიანს შეადგენდა, სიმჭიდროვე 8.2 ადამიანი კმ²-ზე. ფართობი 33.17 კმ²-ია.
რესურსები ინტერნეტში
კატეგორია:ვაიოცძორის პროვინციის სოფლები
მარია კრისტინა ნეაპოლელი
მარია კრისტინა ნეაპოლელი (Maria Cristina di Napoli; დ. 17 იანვარი, 1779 — გ. 11 მარტი, 1849) — ბურბონთა დინასტიის წარმომადგენელი. ნეაპოლისა და სიცილიის მეფე ფერდინანდ I-ისა და დედოფალ მარია კაროლინა ავსტრიელის ასული. სარდინიის დედოფალი 1821-31 წლებში როგორც კარლო ფელიჩე I-ის მეუღლე.
არშუკი (ნოვჰოროდ-სივერსკის რაიონი)
არშუკი (Аршуки) — სოფელი უკრაინაში. მდებარეობს ჩერნიჰივის ოლქის ნოვჰოროდ-სივერსკის რაიონში. 2013 წელს სოფლის მოსახლეობა 22 კაცს შეადგენდა.
მარია კრისტინა ნეაპოლელი
ნეაპოლისა და სიცილიის პრინცესა
მარია კრისტინა დაიბადა 1779 წლის 17 იანვარს კაზერტის სამეფო სასახლეში. იგი იყო ნეაპოლისა და სიცილიის მეფე ფერდინანდ I-ისა და მისი პირველი მეუღლის, დედოფალ მარია კაროლინა ავსტრიელის ასული. მისი უმცროსი და ტყუპისცალი და, მარია კრისტინა ამელია, 1783 წელს, ოთხი წლის ასაკში დაიღუპა ჩუტყვავილისგან. ამავე წელს და იგივე დაავადებით დაიღუპა მისი ძმა ჯუზეპეც.
არშუკი (ნოვჰოროდ-სივერსკის რაიონი)
რესურსები ინტერნეტში
კატეგორია:ნოვჰოროდ-სივერსკის რაიონის სოფლები
მარია კრისტინა ნეაპოლელი
ნეაპოლისა და სიცილიის პრინცესა
იგი ერთ-ერთია მისი მშობლების შვიდი შვილიდან (სულ თვრამეტი ჰყავდათ), რომლებმაც გადარჩენა შეძლეს.
გენუას ჰერცოგინია
1807 წლის 6 აპრილს, პალერმოში იგი დაქორწინდა პრინც კარლო ფელიჩე სავოიელზე, სარდინიის მეფის ძმაზე. ამის შემდეგ მარია კრისტინა გენუის ჰერცოგინიის წოდებას ფლობდა. 1821 წელს მისი მაზლი, მეფე ვიტორიო ემანუელე I უშვილოდ აღესრულა, რის გამოც მარია კრისტინა სარდინიის დედოფალი, ხოლო მისი ქმარი მეფე კარლო ფელიჩე I ხდება.
სარდინიის დედოფალი
სამეფო წყვილი დიდად იყო დაინტერესებული ხელოვნებით, რის გამოც ისინი ხელოვან ადამიანებს ხელს უწყობდნენ განვითარებაში.
მისი ქმრის მეფობის პერიოდში იგი პალაცო ჩიაბლეზეში ცხოვრობდა. კარლო ფელიჩე 1831 წელს დაიღუპა უშვილოდ, რის გამოც მისი ძმა გამეფდა. თავად მარია კრისტინა ტურინში, ნეაპოლში, აგლიესა და ფრასკატში ცხოვრობდა, საბოლოოდ კი 1849 წელს სავონაში გარდაიცვალა, 70 წლის ასაკში. იგი დაკრძალეს მისი ქმრის გვერდით ტურინში.
ივანოვკა (ჰინჩეშტის რაიონი)
ივანოვკა (Ivanovca) — სოფელი მოლდოვაში, ჰინჩეშტის რაიონში. მდებარეობს ზღვის დონიდან 30 მეტრზე. 2004 წლის მონაცემებით, მოსახლეობა 656 ადამიანს შეადგენდა.
რესურსები ინტერნეტში
კატეგორია:ჰინჩეშტის რაიონის სოფლები
მარია კრისტინა ნეაპოლელი
ლიტერატურა
კატეგორია:დაბადებული 17 იანვარი კატეგორია:დაბადებული 1779 კატეგორია:გარდაცვლილი 11 მარტი კატეგორია:გარდაცვლილი 1849 კატეგორია:ბურბონები კატეგორია:სარდინიის დედოფლები კატეგორია:დედოფალ მარია ლუიზას ორდენის კავალრები
ჩუკიბამბის რაიონი
ჩუკიბამბის რაიონი (Distrito de Chuquibamba) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 1983 მეტრზე. 2007 წლის მონაცემებით, მოსახლეობა 2 074 ადამიანს შეადგენდა, სიმჭიდროვე 7.44 ადამიანი კმ²-ზე. ფართობი 278.63 კმ²-ია.
რესურსები ინტერნეტში
კატეგორია:ამასონასის რეგიონის რაიონები კატეგორია:ჩაჩაპოიასის პროვინციის რაიონები
ვადულ-ლუი-ისაკი
ვადულ-ლუი-ისაკი (Vadul lui Isac) — სოფელი მოლდოვაში, კაჰულის რაიონში. მდებარეობს ზღვის დონიდან 7 მეტრზე. 2004 წლის მონაცემებით, მოსახლეობა 2 950 ადამიანს შეადგენდა.
რესურსები ინტერნეტში
კატეგორია:კაჰულის რაიონის სოფლები
ქართული (უნიკოდის ჯგუფი)
ქართული ჯგუფი უნიკოდში — მხედრული და ასომთავრული ასონიშნები, რომლებიც გამოიყენება ქართულ ენაში (აგრეთვე მეგრულში, სვანურსა და ლაზურში). მოგვიანებით მათ შეემატა ნუსხური ანბანი, რომელიც წარმოდგენილია უნიკოდის ცალკე ჯგუფში „ქართული დამატება“. აღსანიშნავია, რომ ზოგ შემთხვევაში ნუსხური გამოიყენებოდა ასომთავრულთან ერთად, პატარა და დიდი ასოების ურთიერთმიმართებით ძველქართულ ტექსტებში (დღეს კი იყენებს საქართველოს მართლმადიდებელი ეკლესია ლიტურგიკული მიზნებით) და მოიხსენიება საერთო დასახელებით ხუცური.
თანამედროვე ქართული დამწერლობის — მხედრულის შესაბამისი დიდი ასოები კი სახელწოდებით მხედრულის მთავრული ან უბრალოდ „მთავრული“ დაემატა უნიკოდში 2018 წელს, ასევე ცალკე ჯგუფის სახით „ქართული გაფართოებული“.
საგულისხმოა, რომ სხვა ბიკამერული დამწერლობებისგან განსხვავებით ქართულში დიდი, ანუ მთავრული ასოები, გამოიყენება მხოლოდ სათაურებისა და ტექსტში მნიშვნელოვანი ინფორმაციის გამოსაყოფად. კაპიტალიზაცია, ე.ი. სიტყვის პირველი ასოს გადიდება ან ერთ სიტყვაში, დიდი და პატარა ასოების ერთდროული გამოყენება, თანამედროვე ქართულში არაა მიღებული.
ისტორია
მოცემულ, უნიკოდთან დაკავშირებულ ჩანაწერებში აღნიშნულია ცალკეული ასონიშნების ქართულ ჯგუფში დამატების საფუძველი და მიმდინარეობა:
სქოლიო
კატეგორია:უნიკოდის ჯგუფები
არითმომეტრი
მინი|1932 წლის გამოშვების არითმომეტრი არითმომეტრი («αριθμός» — „რიცხვი“ +  — „მეტრი“) — მაგიდის საანგარიშო, ამომხსნელი მანქანა, რომელიც განკუთვნილია არითმეტიკული ოპერაციების შესასრულებლად.
ისტორია
1641 წელს პირველი გამომთვლელი მანქანა გამოიგონა ბ. პასკალმა. პირველი პრაქტიკული მანქანა, რომელიც ასრულებდა 4 არითმეტიკულ მოქმედებას, გერმანელმა მესაათემ ჰანმა 1790 წელს გააკეთა. გამომთვლელი მანქანების წარმოებას 1890 წელს რუსეთში საფუძველი ჩაუყარა პეტერბურგელმა მექანიკოსმა ვ. ოდნერმა. მისი მანქანები არითმომეტრის შემდგომი მოდელების პროტოტიპად იქცა.
მექანიზმი
არითმომეტრს აქვს რიცხვების დასაყენებელი და მათი მრიცხველზე გადასატანი მექანიზმი, ბრუნთა მრიცხველი, შედეგის მრიცხველი, ნულზე დასაყენებელი ანუ წამშლელი მოწყობილობა, აგრეთვე ხელის ან ელექტრული ამძრავი.
მოდელები
არითმომეტრის საბჭოთა მარკებია: „ფელიქსი“, ნახევრად ავტომატური „ვკ-2“ და ავტომატური „ვკ-3“. გამომთვლითი ტექნიკის განვითარებასთან დაკავშირებით არითმომეტრი შეცვალა უფრო თანამედროვე კლავიშებიანმა გამომთვლელმა მანქანებმა.
ლიტერატურა
კატეგორია:მექანიკური სათვლელი მანქანები
ფეხბურთი აზერბაიჯანში
ფეხბურთი აზერბაიჯანში — ყველაზე პოპულარული სპორტია. აზერბაიჯანულ ფეხბურთს ორგანიზებას უწევს აზერბაიჯანის ფეხბურთის ფედერაციათა ასოციაცია (AFFA), რომელიც მართავს: ეროვნულ, პროფესიონალურ ფეხბურთის ლიგას, AFFA-ის უმაღლეს ლიგასა და აზერბაიჯანის ფეხბურთის ეროვნულ ნაკრებს.
ეროვნული ნაკრები მონაწილეობას იღებს ფიფასა და უეფას მიერ ორგანიზებულ ყველა შეჯიბრებაში როგორც უფროს, ისე ახალგაზრდულ დონეზე. ნეფთჩი ბაქო საბჭოთა კავშირის უმაღლესი ლიგის ერთ-ერთი წამყვანი გუნდი იყო და ზოგჯერ ევროპულ საკლუბო შეჯიბრებებშიც იღებდა მონაწილეობას. მათი ყველაზე ცნობილი ფეხბურთელი იყო ანატოლი ბანიშევსკი, რომელიც საბჭოთა ნაკრების შემადგენლობაშიც შედიოდა. სწორედ იგი გავიდა 1966 წლის ფიფას მსოფლიო თასის ნახევარფინალში. კიდევ ერთი აზერბაიჯანელი ფეხბურთის ლეგენდა იყო ლაინსმენი (მსაჯი) ტოფიკ ბაჰრამოვი, რომელმაც 1966 წლის ფიფას მსოფლიო თასის ფინალში, ინგლისისა და დასავლეთ გერმანიის ნაკრებებს შორის გამართულ შეხვედრაში, გადამწყვეტი როლი ითამაშა.
ადრეული პერიოდი (1920-იან წლებამდე)
XX საუკუნის დასაწყისში, აზერბაიჯანში ფეხბურთი პოპულარული გახდა. ამ პერიოდში ქვეყანა რუსეთის იმპერიის შემადგენლობაში შედიოდა. მოკლე პერიოდში, ბაქოში, მრავალი საფეხბურთო გუნდი ჩამოყალიბდა. 1905 წელს, აზერბაიჯანში პირველი საფეხბურთო კლუბი შეიქმნა. ეს გუნდები ძირითადად ბაქოს მსხვილ ნავთობკომპანიებს წარმოადგენდნენ. ამ გუნდებს შორის იყო: „სურახანის ფეხბურთის მოთამაშეთა წრე“, „სტელა“, „სპორტის მეგობრები“, „კონგრესი“, „უნიტასი“, „ბელაია“, „სენტურიონი“, „პროგრესი“ და მრავალი სხვა. თავდაპირველად, ქალაქის ჩემპიონატები ტარდებოდა კაპიტანებს შორის შეთანხმებით (ამ პერიოდში არ არსებობდა თასი ან მსგავსიტიპის ჩემპიონატები).
1911 წელს ბაქოში პირველი ოფიციალური ჩემპიონატი ჩატარდა, რომლის გამარჯვებულიც „ბრიტანული კლუბი“ გუნდი გახდა. 1912 წელს, აზერბაიჯანელმა ფეხბურთელებმა თავიანთი პირველი "საერთაშორისო მატჩი" ჩაატარეს და მათ გამარჯვება მოიპოვეს თბილისში, საქართველოში, ადგილობრივი "სოკოლის" გუნდის წინააღმდეგ ანგარიშით 4:2. 1912-1913 წლების სეზონში საქართველოსა და აზერბაიჯანის საფეხბურთუი კლუბებს შორის შეხვედრები ჯერ თბილისში, ხოლო შემდგომ ბაქოში ჩატარდა. 1914 წელს დაარსდა ფეხბურთის კავშირი აზერბაიჯანში. ფეხბურთის კავშირმა ითავა ოფიციალური ქალაქის ჩემპიონატებისა და სხვა შეჯიბრებების ორგანიზება.
საბჭოთა პერიოდი (1920-იანები — 1991)
აზერბაიჯანში ძირითადი სტადიონები აშენდა საბჭოთა კავშირში ყოფნის პერიოდში. მათგან ყველაზე დიდი და მნიშვნელოვანია შემდეგი სტადიონები: ტოფიგ ბარამოვის სტადიონიბაქოში, განჯა სითის სტადიონი განჯაში, მეჰდი ჰუსეინზადეს სტადიონი სუმგაითიში და ლანკარანის სითი სტადიონი ლანკარანში. დამოუკიდებლობის მოპოვების შემდეგ ბევრი სტადიონი გარემონტდა და მოდერნიზაცია განიცადა (ზოგიერთის გარემონტება და მოდერნიზაცია ახლაც მიმდინარეობს).
აგრეთვეი საფეხბურთო კლუბების უმრავლესობაც საბჭოთა პერიოდშია დაარსებული. მათგან ყველაზე გამორჩეულები არიან: ნეფთჩი ბაქო, „FC ბაქო“, „კაპაზ PFK“, „სუმგაიტ PFC“, „FK ხაზარ-ლენკორანი“, „FK შამკირი“ და მრავალი სხვა.
ეროვნული ნაკრები
აზერბაიჯანის საფეხბურთო ნაკრები აზერბაიჯანის საფეხბურთო ეროვნული გუნდია და მას აზერბაიჯანის ფეხბურთის ფედერაციების ასოციაცია აკონტროლებს. საბჭოთა კავშირისაგან გამოყოფის შემდეგ, გუნდმა პირველი თამაში ჩაატარა 1992 წლის 17 სექტემბერს, საქართველოს ნაკრების წინააღმედ.
ქალთა ნაკრები, 21-წლამდელთა გუნდი, 19-წლამდელთა გუნდი და 17 წლამდელთა გუნდი აგრეთვე ასპარეზობაშია.
1996 წლის ევპორის ჩეპიონატის შემდეგ აზერბაიჯანის ეროვნული ნაკრები მონაწილეობას იღებს ყველა ძირითად ტურნირში, თუმცა ამდროიდან მოყოლებული დღემდე მათ მსოფლიო ან ევროპის ჩემპიონატის საკვალიფიკაციო ეტაპი გადალახული არ აქვს.
გურბან გურბანოვი არის აზერბაიჯანის ყველა დროის საუკეთესო გოლეადორი (14 გოლით).
სქოლიო
კატეგორია:აზერბაიჯანის სპორტი კატეგორია:ფეხბურთი ქვეყნების მიხედვით
პუერტო-ტეხადა (კაუკა)
პუერტო-ტეხადა (Puerto Tejada) — ქალაქი და მუნიციპალიტეტი კოლუმბიაში, კაუკის დეპარტამენტში.
2005 წლის მონაცემებით, მოსახლეობა 44.220 ადამიანს შეადგენდა. ფართობი 10.200 კმ²-ია.
რესურსები ინტერნეტში
კატეგორია:კაუკის დეპარტამენტის მუნიციპალიტეტები და ქალაქები
სანტანა-დუ-პიაუი
სანტანა-დუ-პიაუი (Santana do Piauí) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან - მეტრზე. მიეკუთვნება პიაუის სამხრეთ-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ პიკუსის შემადგენლობაში.
2010 წლის მონაცემებით, მოსახლეობა 4 917 ადამიანს შეადგენდა, მოსახლეობის სიმჭიდროვე 44.27 კმ²-ზე. ფართობი 111 062 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
იმედა ჭინჭარაული
იმედა ჭინჭარაული (დ. ?) — ქართველი სპორტსმენი (მკლავჭიდი), 21-წლამდელებს შორის მსოფლიო ჩემპიონატის გამარჯვებული (2014, ვილნიუსი, ლიეტუვა, 55 კგ), ახალგაზრდებს შორის მსოფლიო ჩემპიონატის გამარჯვებული (2015, კუალა-ლუმპური, მალაიზია, 55 კგ).
რესურსები ინტერნეტში
კატეგორია:ქართველი მკლავჭიდელები ი
ოსკარის მე-14 დაჯილდოება
ოსკარის მე-14 დაჯილდოების ცერემონია — საუკეთესო ფილმებისა და კინოხელოვანების რიგით მე-14 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.
გიორგი ბეგაძე (ეკონომისტი)
გიორგი ბეგაძე (დ. 23 ნოემბერი, 1972, თბილისი) — ქართველი ეკონომისტი, პედაგოგი, პოლიტიკოსი.
ბიოგრაფია
გიორგი ბეგაძე დაიბადა 1972 წლის 23 ნოემბერს, თბილისში. 1989-1994 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში, ეკონომიკის ფაკულტეტზე. 1999 წელს გაიარა USAID-ის პროგრამით განხორციელებული კურსი და მიიღო ინსტრუქტორის, ტრენერის კვალიფიკაცია. ჰყავს მეუღლე და სამი შვილი.
გრანადის რაიონი
გრანადის რაიონი (Distrito de Granada) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 3013 მეტრზე. 2007 წლის მონაცემებით, მოსახლეობა 426 ადამიანს შეადგენდა, სიმჭიდროვე 2.35 ადამიანი კმ²-ზე. ფართობი 181.41 კმ²-ია.
გიორგი ბეგაძე (ეკონომისტი)
სამუშაო გამოცდილება
გიორგი ბეგაძე 2000-2005 წლებში მუშაობდა საქართველოს ფინანსთა სამინისტროში, სხვადასხვა პოზიციებზე. მონაწილეობდა საერთაშორისო ტრენინგებში, ტრენერად. გავლილი აქვს სტაჟირებები ევროპის სხვადასხვა ქვეყანაში. 2005 წელს იყო საქართველოს განათლების სამინისტროს პროგრამა „ირმის ნახტომის" ფინანსური მენეჯერი. 2011 წლიდან იყო ილიას სახელმწიფო უნივერსიტეტის აპარატის უფროსი. 2013 წელს მუშაობდა ვილნიუსის გამოყენებითი უნივერსიტეტის ლექტორად. 2014 წელს მიიღო ვარშავის უმაღლესი ეკონომიკური სკოლის სტიპენდია ტურიზმის სწავლების მეთოდოლოაგიაში. 2014 წლიდან არის ილიას სახელმწიფო უნივერსიტეტის ასოცირებული პროფესორი და იკავებს ტურიზმის ცენტრის დირექტორის თანამდებობას. 2005-2016 წლებში აქვს საგადასახადო კოდექსის, შრომის უფლებების დაცვის, საპენსიო რეფორმის, ტურიზმის და ეკონომიკის მიმართულებით კვლევების გამოცდილება. არის ICOM წევრი და საქართველოს ტურიზმის ორგანიზაციის დამფუძნებელი.
2016-2020 წლებში იყო საქართველოს მე-9 მოწვევის პარლამენტის წევრი (№30 მაჟორიტარული საარჩევნო ოლქი), საარჩევნო ბლოკი: „ქართული ოცნება — დემოკრატიული საქართველო“. იყო დარგობრივი ეკონომიკისა და ეკონომიკური პოლიტიკის კომიტეტის თავმჯდომარის პირველი მოადგილე. 2019 წლის 15 ნოემბერს საპარლამენტო უმრავლესობა და პარტია „ქართული ოცნება“ დატოვა.
სქოლიო
კატეგორია:დაბადებული 23 ნოემბერი კატეგორია:დაბადებული 1972 კატეგორია:თბილისში დაბადებულები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი ეკონომისტები კატეგორია:ქართველი პედაგოგები კატეგორია:საქართველოს IX მოწვევის პარლამენტის წევრები კატეგორია:„ქართული ოცნების“ წევრები
ასიივკა
ასიივკა (Асіївка) — სოფელი უკრაინაში. მდებარეობს ხარკივის ოლქის ბალაკლიის რაიონში. 2013 წელს სოფლის მოსახლეობა 770 კაცს შეადგენდა.
რესურსები ინტერნეტში
კატეგორია:ბალაკლიის რაიონის სოფლები
გაბრიელ მენინო
გაბრიელ ვინისიუს მენინო, უფრო მეტად ცნობილი როგორც გაბრიელ მენინო (Gabriel Vinicius Menino; დ. 29 სექტემბერი, 2000) — ბრაზილიელი ფეხბურთელი. „პალმეირასის“ მოთამაშე. თამაშობს ნახევარმცველის პოზიციაზე, აგრეთვე შეუძლია ითამაშოს მარჯვენა მცველად.
რესურსები ინტერნეტში
კატეგორია:დაბადებული 29 სექტემბერი კატეგორია:დაბადებული 2000 კატეგორია:პალმეირასის ფეხბურთელები კატეგორია:ბრაზილიელი ფეხბურთელები
ჟვანია
საკუთარი სახელი ჟვანია შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
ბაბუნა (ველესის თემი)
ბაბუნა (Бабуна) — სოფელი ჩრდილოეთ მაკედონიაში, ველესის თემში (ვარდარის რეგიონი). მდებარეობს ზღვის დონიდან 248 მეტრზე. 2002 წლის მონაცემებით, მოსახლეობა 457 ადამიანს შეადგენდა.
სქოლიო
კატეგორია:ველესის თემის სოფლები